钦定古今图书集成/方舆汇编/职方典/第1494卷 > 《新建顺宁文庙记》董难
## 钦定古今图书集成/方舆汇编/职方典/第1494卷 > 《新建顺宁文庙记》董难

戊申春，余剖符得偰。比冬，乃获陟三台。渡兰水，环视
郡概，四山列屏，中铺片席，宛类筐然。山城三、四里，跨
凤岫两趾而盘旋拱抱焉，厥形又筐，庠宇则摄乎两
山中，而中处卑隘湿狭，允如物贮筐底也。余窃以为
庠宇为人文地宜，轩豁特出，何昔建筑者一昧至是
乎？稽郡辟之四祀，乃设庠懋学，又数祀而生徒备。溯
厥从来，初则设开未久，未肯议其不善；既则兵燹疲
困相仍，未暇议及新图，在昔非昧，于是者何虞？郡人
士揖余而请曰：“兹庠址失效灵，郁我偰秀，殆七十馀
载矣。倾颓日盛，仍旧贯也，则宜葺；迁之也，费不过葺
之之倍。与其葺而徒劳，孰若迁之？”余曰：“迁实难，葺亦
非易。公家汰诸费额，纤毫不给之。县官迁庠，虽盛事
乎？在私不在公也。余固不吝俸之入，以助乃役。然经
营劳费，容可臆计乎？”郡人士复固请，于是卜城南一
地，出凤岫左址，而聚结拱护，如登堂俯垣，凭高眺远，
虽冠文昌宫而衍出之吉址也。佥议咸同，辟土规画，
高卑不得因其势，则利用。筑培旧学，栋桷腐而粉，砖
而冰，瓦而莓；取材不得拾其陈，则利用觅新。凡如坊
泮门墀，旁扉复道，两庑连楹而五，阶级层列而三，以
暨名宦、乡贤、明伦堂、尊经阁、师署、宅舍门甬四垣，百
丈有奇，垩粉施丹，匀金饰碧，皆特构而节须备之，为
力不细也。肇修于己酉之冬，落成于庚戌之秋，匠斲
共数千计，佣工又数倍之。募工市料银共二千馀两。
虽余朝夕董督，劳费未辞，然非诸僚绅衿趋事不怠，
安克报竣之捷耶？筮吉仲秋朔二日丙戌，迎请先师
暨先贤诸儒位而胥宇，翊日丁亥肇祀，遂钟鼓效灵，
大壮形胜，佳哉气象，郁郁葱葱。余乃揖郡中人士而
言曰：“事有先难而后济者，胥类是矣。一片荒壤，忽成
伟构，若惮其艰而止焉，斯已矣，半途而止焉，亦已矣！
方不矩、圆不规，斲削不中度，高卑前后不中式，约略
而止焉，又巳矣。”兹何获乐有成，庆壮丽哉？良以力从
事而不安，率陋乃尔也。诸荐绅而监于兹，则端身模
以风闾闬，示家训以养中材，何患乎不变不成？诸茂
材而监于兹，则敦品节，勤学问，何患不为修士、为通
儒？他日出而经世，而监于“兹，则矢公忠敏政绩，何患
不为良臣、为名宦？凡诸耆彦隽秀，而监于兹，则崇礼
让、化凉嚣；尚实黜淫，端本后末，何患不为吉祥？为孝
友、为乡井中素修雅流，是人文藉地灵以毓者，还藉
建筑之始卒而有以勉也。至若拮据良苦，余与郡人
共之，又何事滋渎哉！”虽然，余尤有祝焉，“木石之计，率
皆百年；补”葺之传，永乎不朽，非后之大夫人士畸可
当此祝哉？郡人士曰：“然。”凡有功于乃事者若何？余曰：
“君等佥纪其实、其名于石之末。”